પંદરમી સદીના ઉત્તરાર્ધમાં થઈ ગયેલા મશહૂર ઈટાલિયન પેઈન્ટર-આર્કિટેક્ટ રાફેલ (૧૪૮૩-૧૫૨૦)એ કલામિમાંસા કરતા એક વાર કહ્યું હતું કે દેશ યા પ્રદેશ જુદા હોઈ શકે, એમાં સરહદો છે, પરંતુ કલા અને તેના વિવિધ ફોર્મમાં કોઈ જુદાપણું નથી. કલાનો આવિષ્કાર એ માનવસભ્યતાની સૌથી પુરાતન શૈલી છે. જેમાં માનવી પોતાની મૌલિકતાને આગવી ઢબથી સજાવીને આકાર આપે છે. આ વ્યવસ્થા દરેક દેશ-પ્રદેશ અનુસાર જુદી જુદી હોઈ શકે. આવી વિવિધતા પણ કલાવિશ્ર્વને એક તાંતણે બાંધવાનું જ કાર્ય કરે છે.